Walter Hauser

Walter Hauser (Wädenswil 1837ko maiatzaren 1a – Berna, 1902ko urriaren 22a) suitzar enpresaburu eta politikaria izan zen. Suitzako Konfederazioko presidentea izan zen 1892an eta 1900ean.

Ezin izan zuen farmazia nahi bezala ikasi, eta anaia zaharra hil ondoren, familiako larru-zurratze enpresan aritu behar izan zuen. Armadako ofiziala izan zen, koronel maila lortu zuen eta Wädenswilleko suhiltzaileak ere zuzendu zituen.

Alderdi Erradikal Demokratikoko kidea izan zen, erreforma sozialen, estatu zentralizatuaren eta demokrazia zuzenaren aldekoa. 1868an, Zürich kantonamenduko diputatu hautatu zuten, eta, ondoren, kantoi horretako Kontseilu Handiko eta Estatu Kontseiluko kide izan zen.

1869an Suitzako Estatu Kontseiluko kide aukeratu zuten eta 1874ko Konstituzioaren lanketan parte hartu zuen. 1875ean politikatik erretiratzea erabaki zuen, baina lau urte geroago itzuli zen, familiaren enpresa saldu ondoren. Suitzako Estatuen Kontseiluko kide izan zen eta erakundearen buru izan zen 1883-1884an.

1889ko Suitzako Kontseilu Federaleko kide izan zen hil zen arte. Sail militarra zuzendu zuen urtebetez, eta Finantza eta Aduana saila hamaika urtez. Suitzako Konfederazioko presidentea izan zen birritan, 1892 eta 1900 urteetan.

Kategoria:Suitzako kalbindarrak
Kategoria:Suitzako militarrak
Kategoria:Suitzako Konfederazioko presidenteak